செகத்தாய் எனவந்த தெள்ளமுதே தென்கயிலை யெனு நகத்தார் பணியும் கயல் கணம்மே நின் நயனத்தினால் மிகத்தான் கருநிறம் கொண்டமையாலும் விளங்குதிரு முகத் தாமரைக் கொரு வண்டானது முத்து மூக்குத்தியே. (25) செகமதின் மிக்க மதுரையின் மாணிக்கஞ் செட்டியதாய்  மிகமதி ரத்தினம் விற்ற சொக்கேசரை மேவி அன்பாச் சுகமதி தந்தெனை யாள் கயல் கண்ணி நின் சுந்தரமா முகமதி யீன்ற கதிர் மணியோ முத்து மூக்குத்தியே. (26)